钦定古今图书集成/明伦汇编/交谊典/第069卷 > 春秋四传 > 《文公二年及晋处父盟》
## 钦定古今图书集成/明伦汇编/交谊典/第069卷 > 春秋四传 > 《文公二年及晋处父盟》

《春秋》，三月，乙巳，及晋处父盟。

〈注〉《因朝而盟》始此。

《公羊传》：“此晋阳处父也，何以不氏？讳与大夫盟也。”

〈注〉讳去氏者，使若得其君，如经言“邾娄仪父”矣。不地者，起公就于晋也。日者，起公盟也。俱没公，齐高徯不使若君，处父使若君者，亲就其国，耻不得其君，故使若得其君也。如晋不书不致者，深讳之。

《糓梁传》不言公，处父伉也，为公讳也。何以知其与公
盟？以其日也。何以不言公之如晋？所耻也。出不书，反
不致也。